Source: https://podpora.financnasprava.sk/488728-Oslobodenie-pr%C3%ADjmu-z-predaja-nehnute%C4%BEnosti-
Timestamp: 2020-07-12 15:14:01+00:00

Document:
Úvod > Daň z príjmov > Daň z príjmov fyzickej osoby > Príjmy z predaja nehnuteľností > Oslobodenie príjmov z predaja nehnuteľnosti > Oslobodenie príjmu z predaja nehnuteľnosti
Podmienky na oslobodenie príjmov plynúcich fyzickým osobám z predaja nehnuteľností od dane z príjmov sú ustanovené v § 9 ods. 1 písm. a), b) a d) zákona o dani z príjmov. Splnenie podmienok pre oslobodenie príjmu od dane u predávajúceho závisí od spôsobu nadobudnutia predávanej nehnuteľnosti a od doby vlastníctva.
Podľa § 9 ods. 1 písm. a) zákona o dani z príjmov je od dane oslobodený príjem z predaja nehnuteľnosti, a to po uplynutí piatich rokov odo dňa jej nadobudnutia alebo jej vyradenia z obchodného majetku, ak bola táto nehnuteľnosť zahrnutá do obchodného majetku, okrem príjmov, ktoré plynú daňovníkovi podľa zmluvy o budúcom predaji nehnuteľnosti uzavretej do piatich rokov od jej nadobudnutia alebo od jej vyradenia z obchodného majetku, aj keď kúpna zmluva bude uzatvorená až po piatich rokoch od jej nadobudnutia alebo vyradenia z obchodného majetku. Podľa Občianskeho zákonníka sa vlastníctvo pri dedení nadobúda smrťou poručiteľa, t. j. nie až vkladom do katastra nehnuteľností (tak ako pri zmluvnom prevode nehnuteľnosti).
Ak sa predáva nehnuteľnosť nadobudnutá dedením (postupným dedením) v priamom rade alebo niektorým z manželov, vzťahuje sa na dosiahnutý príjem oslobodenie podľa § 9 ods. 1 písm. b) zákona o dani z príjmov po uplynutí piatich rokov odo dňa nadobudnutia tejto nehnuteľnosti preukázateľne do vlastníctva alebo spoluvlastníctva poručiteľa (poručiteľov) alebo vyradenia z obchodného majetku, ak bola táto nehnuteľnosť zahrnutá do obchodného majetku, okrem príjmov, ktoré plynú daňovníkovi podľa zmluvy o budúcom predaji nehnuteľnosti uzavretej do piatich rokov od jej nadobudnutia alebo od jej vyradenia z obchodného majetku, aj keď kúpna zmluva bude uzatvorená až po piatich rokoch od jej nadobudnutia alebo vyradenia z obchodného majetku.
V zmysle § 9 ods. 1 písm. d) zákona o dani z príjmov príjmy z predaja nehnuteľnosti, ktorá bola vydaná oprávnenej osobe podľa osobitných predpisov (ide o vydanie v rámci tzv. reštitučných zákonov; napr. zákon č. 119/1990 Z. z. o súdnej rehabilitácii v znení neskorších predpisov, zákon č. 403/1990 Z. z. o zmiernení následkov niektorých majetkových krívd v znení neskorších predpisov a pod.) sú oslobodené od dane za podmienky, že príjem z predaja takejto nehnuteľnosti bol prijatý touto oprávnenou osobou. Na účely oslobodenia od dane v danom prípade nie je rozhodujúce ako dlho predávajúci nehnuteľnosť vlastnil a nie je podstatné, či bola predávaná nehnuteľnosť zaradená do obchodného majetku.
Otázka č. 1 – Príjem z predaja nehnuteľnosti oslobodený od dane
Kedy je príjem z predaja nehnuteľnosti oslobodený od dane?
z predaja nehnuteľnosti vydanej oprávnenej osobe podľa osobitných predpisov (ide o vydanie v rámci reštitučných zákonov).
Otázka č. 2 - Príjem z predaja nehnuteľnosti, ktorý nie je oslobodený od dane
V ktorých prípadoch príjem z predaja nehnuteľnosti nie je oslobodený od dane?
Oslobodenie od dane sa nevzťahuje na príjmy:
z predaja nehnuteľnosti, ak bola nehnuteľnosť zaradená do obchodného majetku. V takomto prípade je príjem z predaja nehnuteľnosti oslobodený od dane až po uplynutí piatich rokov od jej vyradenia z obchodného majetku.
z predaja nehnuteľnosti, ktoré plynú daňovníkovi podľa zmluvy o budúcom predaji nehnuteľnosti, ak sa táto zmluva uzavrela pred uplynutím piatich rokov od nadobudnutia nehnuteľnosti (alebo od jej vyradenia z obchodného majetku).
Otázka č. 3 – Predaj nehnuteľnosti nadobudnutej dedením v priamom rade
V marci 2019 daňovník predal pozemok, ktorý zdedil v decembri 2016 po smrti otca (dedenie v priamom rade). Otec daňovníka (poručiteľ) nadobudol pozemok kúpou v decembri 2005. Je uvedený príjem oslobodený od dane?
Príjem z predaja pozemku je oslobodený od dane, nakoľko sa doba vlastníctva u poručiteľa (otca) a nadobúdateľa (syna) spočítava, pričom táto doba vlastníctva je v trvaní viac ako 5 rokov. Z tohto titulu nevzniká daňovníkovi povinnosť podávať daňové priznanie.
Otázka č. 4 – Predaj nehnuteľnosti nadobudnutej dedením v nepriamom rade
Daňovník predal v apríli 2019 rekreačnú chatu, ktorú nadobudol v roku 2015 dedením po svojej sestre. Sestra nadobudla chatu kúpou v roku 2006. Je možné pri príjme z predaja takejto nehnuteľnosti uplatniť oslobodenie od dane?
Nakoľko daňovník nehnuteľnosť nadobudol dedením v nepriamom rade, na účely oslobodenia príjmu nie je možné aplikovať zákonné ustanovenie, ktoré vymedzuje, že od dane je oslobodený príjem z predaja nehnuteľnosti, ak uplynie aspoň 5 rokov odo dňa nadobudnutia tejto nehnuteľnosti preukázateľne do vlastníctva alebo spoluvlastníctva poručiteľa. Pretože k predaju rekreačnej chaty došlo do piatich rokov od jej nadobudnutia do vlastníctva daňovníka, príjem z predaja nie je oslobodený od dane a podlieha zdaneniu.
Otázka č. 5 - Predaj nehnuteľnosti nadobudnutej v rámci reštitúcie - oprávnenou osobou
Daňovník nadobudol v roku 2015 na základe rozhodnutia v rámci reštitúcie nehnuteľnosť, ktorú sa rozhodol v marci 2019 predať. Je takýto príjem oslobodený od dane?
Keďže daňovník predáva nehnuteľnosť, ktorú nadobudol v rámci reštitučných zákonov ako oprávnená osoba, príjem, ktorý plynie tejto oprávnenej osobe z predaja predmetnej nehnuteľnosti je od dane z príjmov oslobodený, a to bez ohľadu na to, že doba od priznania nároku nepresiahla 5 rokov.
Otázka č. 6 - Oprávnená osoba
Daňovník daroval svojmu synovi nehnuteľnosť, ktorú nadobudol v roku 2015 v rámci reštitúcie. Syn plánuje nehnuteľnosť predať. Bude sa na neho vzťahovať oslobodenie v zmysle § 9 ods. 1 písm. d) zákona o dani z príjmov?
Ak by daňovník nehnuteľnosť nadobudnutú v rámci reštitúcie daroval napr. svojmu synovi, a tento by sa rozhodol predať túto nehnuteľnosť, syn sa nepovažuje za oprávnenú osobu na vydanie nehnuteľnosti v rámci reštitúcie, a preto sa podmienky pre oslobodenie budú u syna ako predávajúceho skúmať podľa § 9 ods. 1 písm. a) zákona o dani z príjmov. Ak syn predá darovanú nehnuteľnosť do piatich rokov od nadobudnutia v roku 2015, potom bude u neho príjme podliehať zdaneniu.
»Prijatá náhrada za vyvlastnenie pozemkov a stavieb vo verejnom záujme

References: § 9
 § 9
 § 9
 § 9
 § 9
 § 9